Τα **δικαιώματα στην ποικιλία των φυτών** είναι σύστημα που αναφέρεται στις φυτικές ποικιλίες. Το σύστημα αυτό επιτρέπει την κατοχύρωση δικαιωμάτων για τις φυτικές ποικιλίες, τα οποία ισχύουν για το σύνολο της κοινότητας. Αποτελεί μια μορφή δικαιώματος διανοητικής ιδιοκτησίας, παρόμοια με τα διπλώματα ευρεσιτεχνίας. 

Το Κοινοτικό Γραφείο Φυτικών Ποικιλιών (ΚΓΦΠ) υλοποιεί και εφαρμόζει το σύστημα αυτό.

Τι είναι το δικαίωμα της φυτικής ποικιλίας-Ορισμός
--------------------------------------------------

Η χορήγηση των δικαιωμάτων φυτικών ποικιλιών για μια νέα φυτική ποικιλία δίνει το αποκλειστικό δικαίωμα σε κάποιον να παράγει για πώληση και να πουλά το παραγόμενο υλικό της ποικιλίας του. Στην περίπτωση παραγόμενων φρούτων ή λαχανικών ή άλλων διακοσμητικών φυτών δίνει το επιπλέον αποκλειστικό εμπορικό δικαίωμα στον κάτοχο να διαδώσει την προστατευόμενη ποικιλία για την εμπορική παραγωγή φρούτων, λουλουδιών ή άλλων προϊόντων της ποικιλίας.

Κανονισμοί που αναφέρονται για το Δικαίωμα στην ποικιλία φυτών
--------------------------------------------------------------

* Κανονισμός (ΕΚ) αριθ. 2100/94 του Συμβουλίου του Κοινοτικό γραφείο φυτικών ποικιλιών της 27ης Ιουλίου 1994
* Κανονισμός (ΕΚ) αριθ. 2506/95 του Συμβουλίου της 25ης Οκτωβρίου 1995
* Κανονισμός (ΕΚ) αριθ. 807/2003 του Συμβουλίου της 14ης Απριλίου 2003
* Κανονισμός (ΕΚ) αριθ. 1650/2003 του Συμβουλίου της 18ης Ιουνίου 2003
* Κανονισμός (ΕΚ) αριθ. 873/2004 του Συμβουλίου της 29ης Απριλίου 2004
* Κανονισμός (ΕΚ) αριθ. 15/2008 του Συμβουλίου της 20ής Δεκεμβρίου 2007

Όροι για την χορήγηση δικαιωμάτων στις ποικιλίες φυτών
------------------------------------------------------

1 Ποικιλίες όλων των βοτανικών γενών και ειδών, αλλά και των υβριδίων τους μπορούν να αποτελούν αντικείμενο των δικαιωμάτων.

2 «Ποικιλία» είναι η ομάδα φυτών σε μια βοτανική ταξινομική μονάδα που να πληροί τουλάχιστον έναν όρο από τους παρακάτω

1. Να μπορεί να οριστεί από την εκδήλωση των χαρακτηριστικών που προκύπτει από ένα συγκεκριμένο γονότυπο ή συνδυασμό αυτών.
2. Να μπορεί να την διακρίνει από οποιαδήποτε άλλη ομάδα φυτών  ένα τουλάχιστον από τα εν λόγω χαρακτηριστικά του
3. Να μπορεί να θεωρηθεί ως μονάδα σε σχέση με το πόσο κατάλληλο είναι να αναπαραχθεί χωρίς μεταβολές.

3 Η ομάδα να αποτελείται από ολόκληρα φυτά ή μέρη αυτών, εφόσον τα μέρη αυτά μπορούν να παράγουν ολόκληρα φυτά. Τα φυτά και τα μέρη αυτών αποκαλούνται «συστατικά  ποικιλίας».

4 Η εκδήλωση χαρακτηριστικών μπορεί να είναι μεταβλητή ή αμετάβλητη μεταξύ συστατικών ποικιλίας του είδους , εφόσον ο βαθμός μεταβλητότητας προκύπτει από το ίδιο γονότυπο ή τον συνδυασμό γονότυπων

5 Για την εφαρμογή του παρόντος κανονισμού, δημιουργείται κοινοτικό γραφείο στην ποικιλία φυτών και ονομάζεται «γραφείο»

Προστατευμένες ποικιλίες
------------------------

### Διακριτές

Μια ποικιλία είναι διακριτή όταν:

Μπορεί να διακρίνεται σαφώς, βάσει τον χαρακτηριστικών που εκδηλώνει κάθε γονότυπο ή συνδυασμό γονοτύπων, από κάθε άλλη ποικιλία που είναι γνωστή

### Ομοιογενείς

Μια ποικιλία είναι ομοιογενείς όταν:

Τα χαρακτηριστικά που περιλαμβάνονται στην εξέταση της διάκρισης καθώς και άλλων χαρακτηριστικών που χρησιμοποιούνται για την περιγραφή της συγκεκριμένης ποικιλίας, αλλάζουν ελάχιστα κατά την μεταβολή της αναπαραγωγής

### Σταθερές

Μια ποικιλία είναι σταθερή όταν:

Τα χαρακτηριστικά που περιλαμβάνονται στην εξέταση της διάκρισης καθώς και άλλων χαρακτηριστικών που χρησιμοποιούνται για την περιγραφή της συγκεκριμένης ποικιλίας μένουν αναλλοίωτα

### Νέες

Νέα ποικιλία είναι η ποικιλία η οποία μέχρι την ημερομηνία δήλωσης ή συστατικά της ποικιλίας αυτής, δεν έχουν πωληθεί ή διατεθεί σε τρίτους από τον δημιουργό ή διάδοχο της ποικιλίας αυτής

Δικαιούχοι του δικαιώματος στην ποικιλία φυτών
----------------------------------------------

1 Ο άνθρωπος που δημιούργησε ή ανακάλυψε και ανέπτυξε την ποικιλία ή ο διάδοχος του , έχει το δικαίωμα στην φυτική ποικιλία.

2 Αν δύο ή περισσότεροι άνθρωποι δημιούργησαν ή ανακάλυψαν και ανέπτυξαν μια συγκεκριμένη ποικιλία από κοινού , τότε αναγνωρίζεται το δικαίωμα από κοινού σε αυτού ή  στους αντίστοιχους διαδόχους αυτών.

3 Το δικαίωμα μπορεί να παρέχεται από κοινού εάν υπάρχει γραπτή συμφωνία από τον δημιουργό και οποιοδήποτε άλλο. Τότε το δικαίωμα αναγνωρίζεται στον δημιουργό και οποιοδήποτε άλλο που αναφέρεται στην γραπτή συμφωνία.

4 Αν ο δημιουργός είναι μισθωτός, τότε το δικαίωμα αναγνωρίζεται σύμφωνα με το εθνικό δίκαιο που ισχύει για την σχέση εργασίας στα πλαίσια της οποίας δημιουργήθηκε ή ανακαλύφθηκε και αναπτύχθηκε η συγκεκριμένη ποικιλία.

5 Οι δικαιούχοι μιας ποικιλίας φυτού μπορούν να εξουσιοδοτούν το δικαίωμα με γραπτή δήλωση.

### Όρια δικαιωμάτων στις ποικιλίες φυτών

1. Το πρόσωπο που έχει το δικαίωμα σε συγκεκριμένη ποικιλία φυτών, δεν μπορεί να εφαρμόσει ατομικές ενέργειες, για μη εμπορικούς σκοπούς.
2. Ενέργειες για πειραματικούς σκοπούς
3. Ενέργειες για σκοπούς δημιουργίας, ανακάλυψης ή ανάπτυξης άλλων ποικιλιών
4. Ενέργειες οι οποίες αναφέρονται στα «Δικαιώματα του κατόχου φυτικής ποικιλίας και απαγορευμένες πράξεις»  ή όταν η ποικιλία ή το υλικό της ποικιλίας αυτής είναι υπό την προστασία δικαιώματος ιδιοκτησίας η οποία δεν περιέχει ανάλογη διάταξη.

Ενέργειες που θα παραβίαζαν τα «Δικαιώματα του κατόχου φυτικής ποικιλίας και απαγορευμένες πράξεις», «Γεωργική παραγωγή»

### Δικαιώματα του κατόχου φυτικής ποικιλίας

Σύμφωνα με **δικαίωμα στην ποικιλία φυτών** ο κάτοχος ή οι κάτοχοι του δικαιώματος αυτού , με προσοχή στα «Όρια δικαιωμάτων στις ποικιλίες φυτών» απαιτείται η άδεια του κατόχου

1. Παραγωγή ή αναπαραγωγή
2. Επεξεργασία με σκοπό την αναπαραγωγή
3. Προσφορά προς πώληση
4. Πώληση ή άλλου είδους διάθεση στην αγορά
5. Εξαγωγή από την κοινότητα
6. Εισαγωγή στην κοινότητα

Αποθήκευση για οποιοδήποτε από τους παραπάνω αναφερόμενους λόγους

Γεωργική παραγωγή
-----------------

Λαμβάνοντας υπόψη τα παραπάνω και για την διασφάλιση της γεωργικής παραγωγής, οι καλλιεργητές επιτρέπετε να χρησιμοποιήσουν μόνο για σκοπούς αναπαραγωγής σε κτήμα της κατοχής τους την ποικιλία την οποία έλαβαν φυτεύοντας, ακόμα έχουν το δικαίωμα στην εκμετάλλευσή τους πολλαπλασιαστικό υλικό μιας ποικιλίας τους , εκτός των υβριδίων ή σύνθετων ποικιλιών η οποία καλύπτεται από το **δικαίωμα στην ποικιλία φυτών**.
Αυτό ισχύει για τα παρακάτω

### Κτηνοτροφικά φυτά

1. Cicer arietinum L. (Ρεβίθια)
2. Lupinus luteus L. (Λούπινα)
3. Medicago sativa L. (Μηδική (ήμερος))
4. Pisum sativum L. (partim) (Πίσον (ήμερο))
5. Trifolium alexandrinum L. ( Μπιρσίμ) ( Τριφύλλι (αλεξανδρινό)
6. Trifolium resupinatum L. ( Τριφύλλι  (ύπτιο))
7. Vicia faba  ( Κουκιά)
8. Vicia sativa L.  (Βίκος  ((ήμερος) και πορτοκαλιά
9. Lolium multiflorum lam  (Αίρα (( ιταλική)
10. Vicia gaba ( géverole)
11. Vicia sativa L. ( vesce commune)

### Σιτηρά

1. Anena sativa  ( Βρώμη)
2. Hordeum vulgare L. (Κριθάρι)
3. Oryza sativa L. (Ρύζι)
4. Phalaris canariensis L. ( Κανναβόσπορος)
5. Secale cereale L. ( Σίκαλη)
6. X Triticosecale Wittm. (Τριτικάλε)
7. Triticum aestivum L. emend. Fiori et Paol (Σιτάρι)
8. Triticum durum Desf. ( Σκληρό σιτάρι)
9. Triticum spelta L. (Σιτάρι απέλτα)

### Πατάτες

1. Solanum tuberosum (Πατάτες)

### Ελαιούχα και κλωστικά φυτά

1. Brassica napus L. (partim) (Γουλί)
2. Brassica rapa L. (partim) (Ραίβα)
3. Linum usitatissimum (Λιναρόσπορος (( χωρίς το λοιπό φυτό)

Ισχύει ότι

1. Δεν περιορίζεται ποσοτικά το μέτρο της εκμετάλλευσης του καλλιεργητή στο μέτρο που απαιτείται για της ανάγκες εκμετάλλευσης
2. Το καλλιεργήσιμο προϊόν μπορεί να δεχτεί μεταποίηση-μεταλλαγή για φύτευση από τον ίδιο τον καλλιεργητή ή από τρίτους που του παρέχουν υπηρεσίες. Δίνοντας βάση στους ορισμένους περιορισμούς του κράτους μέλος όσον αφορά την μεταποίηση-μεταλλαγή .
3. Οι μικροκαλλιεργητές δεν υποχρεούνται να δώσουν αμοιβή στον κάτοχο.Ως μικροκαλλιεργητές, όσον αφορά τα φυτικά είδη που αναφέρθηκαν παραπάνω στα οποία εφαρμόζεται ο κανονισμός (ΕΟΚ) αριθ. 1765/92 του Συμβουλίου της 30ής Ιουνίου 1992, οι καλλιεργητές που δεν καλλιεργούν φυτά σε έκταση μεγαλύτερη από αυτή που αποδίδει 92 τόνους σιτηρών.

Ενέργειες που δεν περιλαμβάνονται στο δικαίωμα στην ποικιλία φυτών
------------------------------------------------------------------

Ενέργειες που αφορούν υλικό της προστατευμένης ποικιλίας ή μιας ποικιλία που αναφέρεται «Δικαιώματα του κατόχου φυτικής ποικιλίας» δεν περιλαμβάνονται στα δικαιώματα στην ποικιλία φυτών εφόσον το δικαίωμα έχει διατεθεί από τον κάτοχο ή με την συγκατάθεση του, σε τρίτους, εκτός αν οι ενέργειες αυτές:

1. Έχουν σκοπό την περαιτέρω αναπαραγωγή συγκεκριμένης ποικιλίας, εκτός αν κατά την διάθεση του υλικού υπήρχε πρόθεση να γίνει αναπαραγωγή
2. Έχουν σκοπό την εξαγωγή συστατικών της συγκεκριμένης ποικιλίας σε τρίτη χώρα η οποία δεν προστατεύει τις ποικιλίες αυτές ή κάποιο είδος στο οποίο ανήκει η ποικιλία αυτή, εκτός αν το υλικό εξάγεται για κατανάλωση

Διάρκεια του δικαιώματος στην ποικιλία φυτών
--------------------------------------------

Το δικαίωμα ισχύει για 25 ημερολογιακά χρόνια ή αν αναφέρεται για ποικιλίες αμπέλου ή δένδρων ισχύει για 30 ημερολογιακά χρόνια από το έτος παροχής του δικαιώματος

Μπορεί να τεθεί παράταση από το Συμβούλιο με ειδική πλειοψηφία από πρόταση της Επιτροπής και μόνο.

Ο κάτοχος μπορεί να απαλλαχτεί με γραπτή δήλωση, μια μέρα αφού η δήλωση έχει παραληφτεί από το συγκεκριμένο γραφείο.

Μεταβίβαση του δικαιώματος
--------------------------

Το δικαίωμα στην ποικιλία φυτών μπορεί να αναγνωριστεί ως αντικείμενο μεταβίβασης σε έναν ή περισσότερους διαδόχους, εφόσον:

1. Κάθε φυσικό ή νομικό πρόσωπο ή οργανισμό που θεωρείται νομικό πρόσωπο, δικαιούται να κάνει αίτηση για παροχή του δικαιώματος, αυτό μπορεί να γίνει από ένα ή περισσότερα πρόσωπα από κοινού
2. Άτομα που δεν έχουν κατοικία ή έδρα ή εγκατάσταση μπορούν να συμμετάσχουν ως διάδοχοι μόνο εάν έχουν διορίσει τρίτο πρόσωπο που έχει κατοικία ή έδρα ή  εγκατάσταση σε έδαφος της Κοινότητας

Η μεταβίβαση πρέπει να γίνει εγγράφως και να υπογραφεί από τα συμβαλλόμενα μέρη, εκτός αν η μεταβίβαση γίνει από δικαστική απόφαση. Αντίθετα είναι άκυρη
Η μεταβίβαση δεν θίγει τα δικαιώματα τρίτων εφόσον έχουν αποκτηθεί πριν από την μεταβίβαση, εκτός αν γίνει πλήρη μεταβίβαση των δικαιωμάτων. Στην περίπτωση αυτή εάν κάτοχος του δικαιώματος έχει κάνει πραγματική και σοβαρή προετοιμασία για μια ενέργεια ή και περισσότερες πριν την μεταβίβαση, τότε μπορεί να ζητήσει από τον καινούργιο κάτοχο παραχώρηση συγκεκριμένων δικαιωμάτων στην ποικιλία φυτών.

Πτώχευση
--------

Μπορεί να τεθεί διαδικασία πτώχευσης ή άλλη ανάλογη διαδικασία από τον κάτοχο του δικαιώματος στο κράτος μέλος στο οποίο άρχισε για πρώτη φορά μια τέτοια διαδικασία κατά την έννοια του εθνικού δικαίου ή των συμβάσεων που εφαρμόζονται στον συγκεκριμένο τομέα

Γραφείο φυτικών ποικιλιών
-------------------------

1. Το γραφείο είναι οργανισμός με νομική προσωπικότητα
2. Σε κάθε κράτος μέλος το γραφείο έχει την μεγαλύτερη δυνατή νομική ικανότητα στα νομικά πρόσωπα. Μπορεί να αποκτά ή να διαθέτει κινητή ή ακίνητη περιουσία και να παρίσταται ενώπιον δικαστηρίου
3. Εκπροσωπείτε από τον πρόεδρό του
4. Μπορεί να διαθέσει σε εθνικούς οργανισμούς την άσκηση συγκεκριμένων διοικητικών καθηκόντων του.

Το Κοινοτικό Γραφείο Φυτικών Ποικιλιών (ΚΓΦΠ) είναι ένας οργανισμός της Ευρωπαϊκής Ένωσης, που βρίσκεται στο Angers της Γαλλίας. Λειτουργεί από τον Απρίλιο του 1995. Η αποστολή του είναι να διαχειρίζεται ένα σύστημα δικαιωμάτων, γνωστό ως το δικαίωμα της φυτικής ποικιλίας, μια μορφή του δικαιώματος πνευματικής ιδιοκτησίας που αφορούν τα φυτά. Το ΚΓΦΠ λειτουργεί μάλλον σαν το Γραφείο Εναρμόνισης στην Εσωτερική Αγορά: χορηγεί την προστασία της πνευματικής ιδιοκτησίας για νέες φυτικές ποικιλίες. Τα δικαιώματα αυτά ισχύουν για ένα χρονικό διάστημα είτε 25 ή 30 χρόνια.
Το πρωτόκολλο για τα προνόμια και τις ασυλίες των Ευρωπαϊκών Κοινοτήτων ισχύει και για το Γραφείο

Η προεδρία εκλέγεται μεταξύ των μελών του και τον πρόεδρο και  τον αναπληρωτή πρόεδρό του από το διοικητικό συμβούλιο. Εάν ο πρόεδρος δεν μπορεί να αντεπεξέλθει στα καθήκοντά του, τότε αντικαθιστάτε από τον αναπληρωτή του.
Η διάρκεια της θητείας του προέδρου και του αναπληρωτή είναι 3 χρόνια ή λήγει όταν παύσουν να είναι μέλη του συμβουλίου. Οι θητείες αυτές μπορούν να ανανεωθούν.

Υποβολή αιτήσεων του δικαιώματος στην ποικιλία φυτών
----------------------------------------------------

Η αίτηση δικαιώματος στην ποικιλία φυτών υποβάλλεται με επιλογή του αιτούντος

1. Απευθείας στο γραφείο
2. Σε τοπική υπηρεσία ή σε εθνικό οργανισμό που έχουν ιδρυθεί ή εξουσιοδοτηθεί, υπό τον όρο ότι ο αιτών πρέπει να ενημερώσει απευθείας το γραφείο μέσα σε 2 εβδομάδες από την υποβολή της.

Εάν η αίτηση γίνει σε έναν από τους εθνικούς οργανισμούς, τότε ο οργανισμός λαμβάνει όλα τα απαραίτητα μέτρα, ώστε η αίτηση να φτάσει στο γραφείο εντός 2 εβδομάδων από την υποβολή της. Ακόμα οι οργανισμοί αυτοί μπορούν να χρεώνουν τον αιτούντα με ένα τέλος που δεν υπερβαίνει τις διοικητικές δαπάνες για την αποδοχή και προώθηση της αίτησης.

### Όροι αιτήσεων

Η αίτηση πρέπει να περιλαμβάνει τα εξής στοιχεία

1. Αίτηση να παραχωρηθεί δικαίωμα στην ποικιλία φυτών
2. Αναγνώριση της βοτανικής ταξινομικής μονάδας
3. Στοιχεία ταυτότητας του αιτούντος ή από κοινού
4. Το όνομα του δημιουργού της ποικιλίας.

Εάν ο αιτών δεν είναι ο δημιουργός ή είναι ο μοναδικός δημιουργός , τότε πρέπει να αποδείξει τον τρόπο με τον οποίο έφτασε σε αυτόν το δικαίωμα .

1. Προσωρινός χαρακτηρισμός της ποικιλίας
2. Τεχνική περιγραφή της ποικιλίας
3. Γεωγραφική προέλευση
4. Ενδεχόμενες εξουσιοδοτήσεις
5. Στοιχεία κάθε ενδεχόμενης ή προηγούμενης διάθεσης της ποικιλίας στο εμπόριο

Στοιχεία κάθε αίτησης που έχει γίνει και αφορά την ποικιλία

### Τυπική εξέταση

1. Εάν η αίτηση έχει υποβληθεί έγκυρα
2. Εάν η αίτηση πληροί τους εκτελεστικούς κανόνες και προϋποθέσεις
3. Εάν υπάρχουν έχουν καταβληθεί τα οφειλόμενα τέλη μέσα στην προθεσμία που τάσσει το γραφείο

### Ουσιαστική εξέταση

Το γραφείο εξετάζει αν η ποικιλία μπορεί να αποτελέσει αντικείμενο δικαιώματος στην ποικιλία φυτών, αν ο αιτών δικαιούται να υποβάλει αίτηση και αν πληρούνται οι προϋποθέσεις. Ακόμα εξετάζει αν η ονομασία της ποικιλίας είναι κατάλληλη.

### Τεχνική εξέταση

Γίνεται όταν δεν υπάρχει το αρμόδιο γραφείο ή τα αρμόδια γραφεία , οπότε με την συγκατάθεση του διοικητικού συμβουλίου αναθέτει την ευθύνη της εξέτασης σε άλλους κατάλληλους οργανισμούς.

Εάν το γραφείο αποφασίσει πως δεν τηρούνται όλες οι προϋποθέσεις δίνεται η δυνατότητα στον αιτούντα να πάρει παράταση και να διορθώσει τις ελλείψεις που έχουν σημειωθεί

Το γραφείο απορρίπτει τις αιτήσει εάν διαπιστώσει πως ο αιτών

1. Δεν έχει διορθώσει τις ελλείψεις που σημείωσε το γραφείο στον αιτών κατά την διάρκεια της προθεσμίας
2. Δεν έχει συμμορφωθεί με κανόνα ή σύσταση εντός της προθεσμίας που του έχει δοθεί
3. Δεν έχει προτείνει κατάλληλη ονομασία της ποικιλίας
4. Αν δεν πληρούνται οι προϋποθέσεις που πρέπει να ελέγξει
5. Αν καταλήξει στο συμπέρασμα ότι δεν πληρούνται οι προϋποθέσεις βάση της εξέτασης της αίτησης

Εάν το γραφείο αποφασίσει πως τα αποτελέσματα της εξέτασης είναι επαρκή, τότε παραχωρεί το δικαίωμα στην ποικιλία φυτών. Η απόφαση περιέχει την επίσημη περιγραφή της συγκεκριμένης ποικιλίας.

### Κατάλληλη ονομασία

Η ονομασία είναι ακατάλληλη όταν

1. Το δικαίωμα της συγκεκριμένης ονομασίας το έχει τρίτος
2. Μπορεί να δημιουργήσει δυσκολίες στην αναγνώριση ή την αναπαραγωγή
3. Είναι ίδια ή μπορεί να υπάρξει σύγχυση με μια ονομασία που είδη υπάρχει
4. Είναι ταυτόσημη ή προσφέρεται για σύγχυση
5. Μπορεί να κριθεί προσβλητική
6. Μπορεί να παραπλανήσει ή να δημιουργήσει σύγχυση

όσον αφορά τα χαρακτηριστικά , την αξία ή την ταυτότητα της ποικιλίας

Τέλη
----

1. Το γραφείο εισπράττει τέλη για τις πράξεις που προβλέπονται από τον κανονισμό και ετήσια τέλη για όλη την διάρκεια του δικαιώματος στην ποικιλία φυτών
2. Εάν τα οφειλόμενα τέλη για της υπηρεσιακές πράξεις που αναφέρουν οι κανονισμοί , οι οποίες πραγματοποιούνται μόνο μετά από αίτηση θεωρείται ότι δεν έχει υποβληθεί
3. Εάν ορισμένα στοιχεία που παρέχει ο αιτών που βρίσκονται έξω από το καθορισμένο πλαίσιο της εξέτασης των ποικιλιών της σχετικής ταξινομική μονάδας, τότε τα τέλη αυξάνονται και το πρόσωπο πρέπει να ακουσθεί ενώπιον του γραφείο και θα πρέπει να τα καταβάλει μέχρι το ύψος της πραγματικής δαπάνης

### Κανονισμός τελών

Ο κανονισμός των τελών καθορίζει θέματα για τα οποία οφείλονται τέλη, το ύψος των τελών και τον τρόπο με τον οποίο πρέπει να καταβληθούν.

#### Διεκπεραίωση αιτήσεων

1. Τυπικός έλεγχος
2. Ουσιαστικός έλεγχος
3. Έλεγχος ονομασίας της ποικιλίας
4. Απόφαση
5. Σχετικές δημοσιεύσεις

Την προετοιμασία και εξαγωγή του ελέγχου

Τη διαδικασία της απόφασης

Κάθε χρόνο της διάρκειας του δικαιώματος

Δείτε επίσης
------------

* Πνευματική ιδιοκτησία
* Διανοητική ιδιοκτησία
* Δικαιώματα βιομηχανικής ιδιοκτησίας στην Ευρωπαϊκή Ένωση
* Βιομηχανική ιδιοκτησία

Παραπομπές
----------

Πηγές
-----

* 
* 
* 
* 
* 
* 
* 
* Αρχειοθετήθηκε 2014-02-09 στο Wayback Machine.
* 
* 
* 
* 
* 
*